18/02/2010 | Administración LocalMunicipal
Fene
Secretaría
Bases técnico de Administración Xeral

O obxecto da presente convocatoria é cubrir interinamente mediante oposición libre unha praza de funcionario/a interino/a, Técnico de Administración Xeral, encadrada na escala de Administración Xeral, Subescala Técnica, integrada transitoriamente no subgrupo “A1” consonte ás equivalencias establecidas na disposición transitoria terceira da Lei 7/2007, de 12 de abril, do estatuto básico do empregado público, incluída na Oferta de Emprego Público de 2008. A duración do nomeamento será entre tanto non se cubra en propiedade a praza mediante o oportuno proceso selectivo. As funcións a desempeñar son as propias da praza e, en especial: - Os asuntos xurídicos e de xestión adminsitrativa en materia de urbanismo, incluída a emisión dos correspondentes informes xurídicos de licenzas de obra, actividades, instrumentos de planeamento, disciplina urbanística. - Os asuntos xurídicos e de xestión administrativa en materia de contratación, incluídos a emisión de informes xurídicos, agás os que deban ser emitidos por funcionarios/as de Adminsitración local con Habilitación de carácter estatal nestes procedementos. - a colaboración noutras materias propias desta praza pertencente á Escala de Administración Xeral - calquera oturas funcións que lle sexan encomendadas pola alcaldía - o desempeño accidental do posto de Secretaría nos supostos de ausencias regulamentarias do/a titular do mesmo. A normativa aplicable ó proceso selectivo atópase especialmente prevista en: Artigo 103 da Constitución Española; Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Lei 7/2007, de 12 de abril do Estatuto básico do empregado público; Lei 30/1984, de 2 de agosto, medidas para a reforma da función pública; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Real decreto lexislativo 1/2008, de 13 de marzo, polo que se aproba o texto refundido da Lei da función pública de Galicia; Regulamento de selección do persoal da Administración da Comunidade Autónoma de Galicia de 20 de marzo de 1991, art.36 da Lei 7/2004, do 16 de xullo, galega para a igualdade de mulleres e homes, e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado; e demais normativa vixente na materia. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún Estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ó cal en virtude dos tratados internacionais celebrados pola Unión Europea e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita edad dependentes. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título de Licenciado/a en Dereito, Ciencias Políticas, Económicas ou Empresariais, Intendente Mercantil ou Actuario ou estar en condicións de obtelo na data na que remate o prazo de presentación de instancias. No caso de titulacións obtidas no extranxeiro, deberán posuí-lo documento que acredite fidedignamente a súa homologación. d) Posúi-la capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ó emprego público. As instancias solicitando participar neste proceso selectivo presentaranse mediante instancia dirixida ao Sr. Alcalde do Concello de Fene no Rexistro Xeral Municipal, no modelo que figura coo Anexo I ás presentes bases, no prazo de oito (8) días naturais contados a partir do seguinte ao da publicación das bases da convocatoria no Boletín Oficial da Provincia. Á instancia achegaranse inescusablemente: - Fotocopia cotexada polo concello do DNI - Fotocopia cotexada da titulación esixida. Rematado o prazo de presentación de instancias, o Alcalde-Presidente ditará resolución pola que se aprobará a lista provisional de admitidos/as e excluídos/as, que se publicará no Taboleiro de Edictos deste concello, e concederase un prazo de cinco (5) días hábiles para os efectos de reclamacións. As reclamacións, se as houbera, resolveránse na resolución que aprobe a lista definitiva, a cal se publicará do mesmo xeito que a provisional. Nesta resolución figurará a composición do tribunal, o lugar e a data de realización das probas selectivas. No caso de que por circunstancias excepcionais houbese que modificar lugar, data ou a hora do primeiro exercicio, publicarase no Taboleiro de Edictos do Concello. O procedemento de selección, oposición libre, constará dos seguintes exercicios: Primeiro exercicio: de carácter obrigatorio e eliminatorio. Puntuaráse de 0 a 10 puntos, sendo necesario acadar 5 puntos para superalo. Consistirá en contestar por escrito, nun tempo máximo de dúas horas, dous temas sacados ó chou, de entre os que figuran no programa desta convocatoria, pertencentes ao Grupo I e Grupo II, respectivamente, do temario que figura no Anexo II. Segundo exercicio: de carácter obrigatorio e eliminatorio. Puntuaráse de 0 a 10 puntos, sendo necesario acadar 5 puntos para superalo. Consistirá na redacción de dous informes con proposta de resolución, durante o tempo máximo de catro horas, sobre dous supostos prácticos que proporá o Tribunal inmediatamente antes de realizarse o exercicio e que estará relacionado coas materias do programa que figuran no Grupo II do temario anexo. Durante o desenvolvemento desta proba os aspirantes poderán consultar os textos legais e xuriprudenciais non comentados dos que acudan provistos. Terceiro exercicio: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización do terceiro exercicio os aspirantes que acrediten posuír no día de finalización do prazo de presentación de solicitudes o curso de CELGA 4 de galego ou equivalente. Na realización de todos os exercizos o Tribunal cualificador adoptará as medidas precisas para garantir o anonimato na corrección de todos os exercizos. Durante o tempo fixado para a realización dos exercicios non se poderán utilizar nin manipular de ningunha maneira aparellos de telefonía móbil ou soportes con memoria, polo tanto, queda prohibido o acceso aos recintos e será causa de inadmisión ao chamamento a mera tenza deles. Advírtese que non haberá servizo de recolla de teléfonos móbiles. Consonte cos artigos 55 e 60 da Lei 7/2007, do Estatuto básico do empregado público, co Real decreto 896/1991, polo que se establece as regras básicas e os programas mínimos aos que teñen que axustarse o procedemento de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros e contará cos seguintes membros: Titular: Dona Yolanda Teixido Infante, xefa do servizo da intervención da edificación e disciplina urbanística do Concello de A Coruña. Suplente: Don Emilio Martinez Cubero, xefe da área de urbanismo e réxime interior do concello de Cambre. Titular: Dona Marta Roca Naveira, Interventora do Concello de Fene. Suplente: D. Eduardo Mera Rico, Interventor do Concello de Laracha. Titular: Don Fernando Garrido Negreira, Técnico de administración xeral da área de urbanismo do Concello de Cambre. Suplente: Dona Justa Maria León Fajardo, xefa do servizo de xestión administrativa urbanística do Concello de Culleredo Titular: Don Roberto Babio Fernández, xefe do servizo de economia e facenda do Concello de Culleredo. Suplente: Dona Maria Antonia Arias Bouzas, Técnica de administración xeral do Concello de A Coruña, xefa de planeamento urbanístico. SECRETARIA: Dona Pilar María Pastor Novo, Secretaria do Concello de Fene ou funcionario/a en quen delegue. Todos os membros do Tribunal deberán contar con titulación igual ou superior á esixida para o acceso á praza que se convoca e deberáse na súa composición cumprir co principio de especialidade. Os integrantes do tribunal deberán absterse de formar parte destes, cando concorran as circunstancias previstas no artigo 28 da Lei 30/1992, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do Tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou dos que legalmente os substitúan. O tribunal resolverá por maioría de votos todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. O Tribunal poderá solicitar ao Sr. Alcalde-Presidente a incorporación ás sesións de asesores, con voz e sen voto cando excepcionalmente se requira para a adecuada cualificación do exercizo. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto no artigo 102 e seguintes da Lei 30/1992, de 26 de novembro. Os aspirantes serán convocados para cada exercicio en único chamamento, sendo excluídos os que non comparecesen, agás nos casos debidamente xustificados e libremente valorados polo tribunal. Durante o tempo fixado para a realización dos exercicios non se poderán utilizar nin manipular de ningunha maneira aparellos de telefonía móbil ou soportes con memoria, polo tanto, queda prohibido o acceso aos recintos e será causa de inadmisión ao chamamento a mera tenza deles. Advírtese que non haberá servizo de recolla de teléfonos móbiles. En calquera momento o tribunal poderá requirir aos aspirantes que acrediten a súa personalidade coa exhibición do documento nacional de identidade. A publicación dos sucesivos anuncios da celebración do segundo e restantes exercicios efectuaráa o Tribunal nos locais onde se celebrase o primeiro, ou no Taboleiro de Anuncios da Corporación. Entre a celebración de cada exercicio deberá mediar, alomenos, 72 horas. De cada sesión que celebre o tribunal cualificador redactarase unha acta polo/a secretaria/o do mesmo na que se farán constar a cualificacións dos exercicios dos aspirantes, así como as incidencias que se produzan. A puntuación final do proceso selectivo virá determinada pola suma das puntuacións obtidas na totalidade dos exercicios. En caso de empate, éste resolverase a favor do/a aspirante que maior puntuación obtivera no primeiro exercizo. De persisti-lo empate, éste resolverase mediante a celebración dun sorteo. Finalizadas as probas selectivas o tribunal fará públicas no taboleiro de edictos do concello, a relación definitiva dos aspirantes aprobados indicando o seu DNI e pola orde da puntuación obtida. Esta relación presentarase ao señor alcalde coa proposta do candidato/a que obtivese maior puntuación para, no seu caso, o nomeamento do candidato proposto como funcionario/a interino/a. O tribunal non poderá aprobar nin declarar que superaron as probas selectivas un número superior de aspirantes ao da praza que se convocara, resultando nulo de pleno dereito calquera acordo que contraviñese o disposto por esta norma. O/a aspirante proposto/a, achegará no prazo de catro (4) días hábiles, contados a partir da publicación da lista de aprobados no Taboleiro de Edictos, os documentos seguintes: 1) Fotocopia (que deberá presentarse xunto co orixinal para a súa compulsa) do DNI ou pasaporte 2) Fotocopia (que deberá presentarse xunto co orixinal para a súa compulsa) do Título académico esixido, ou, no seu defecto, o xustificante de ter aboado os dereitos para súa expedición.3) Certificado médico acreditativo de posúir a capacidade funcional para o desenvolvemento das tarefas habituais da praza, e no que se fará constar que non se padece enfermidade ou limitación física ou psíquica incompatible coas funcións do posto.4) Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5) Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carece dalgún dos requisitos sinalados na base 4.ª, non poderá ser nomeado/a funcionario/a interino/a e quedarán anuladas as actuacións, sen prexuízo da responsabilidade en que houbera incorrido por falsidade na solicitude de participación. Rematado o proceso selectivo e presentada a documentación polo/a interesado/a, o Sr. Alcalde efectuará o nomeamento, a favor do/a candidato/a proposto/a, como funcionario/a interino/a. O nomeamento deberá ser notificado ao interesado/a, o/a cal deberá tomar posesión dentro do prazo máximo de dous (2) días hábiles contados desde o día seguinte ao da data de notificación, tendo en conta que cesará no momento en que a praza se cubra en propiedade. O que sen causa suficientemente xustificada non tomase posesión no prazo indicado, será notificado de novo e transcorrido o novo prazo de 2 días hábiles sen comparecer, será declarado cesante, con perda de todos os seus dereitos derivados do procedemento selectivo e do nomeamento conferido. Os restantes candidatos, pola orde de puntuación obtida, poderán ser chamados no caso de que o primeiro non achegue a documentación prevista nas bases, non tome posesión do seu posto no tempo concedido ó efecto ou renuncie ao mesmo. Os/as aspirantes, pola orde de puntuación obtida, formarán un bolsín para posibles nomeamentos interinos que poideran producirse durante o ano 2010. Neste suposto, producida a necesidade da cobertura temporal, ofrecerase ao/á aspirante que se atope no primerio lugar da lista. Os chamamentos realizaránse por calquera sistema, incluído o telegrafico, que permita ter constancia escrita da recepción da oferta ou de ter intentado a comunicación infructuosamente. Dado este feito, o/a interesado/a deberá comunicar ao Concello baixo a súa responsabilidade, calquera alteración de domicilio ou número de contacto, aínda que esta alteración teña carácter transitorio. Os/as integrantes da lista que, sendo chamados non se presentaran ou renunciaran perderán, agás se trate de causa de forza maior, os seus dereitos, quedando excluídos da lista. A mesma consecuencia terá a renuncia á continuidade no desempeño do posto. Se ao expirar un nomeamento, o/a aspirantetivese acumulados máis de 60 días de traballo ao Concello dentro do período de vixencia do bolsín, pasará ao último lugar na lista. En caso contrario, retornará ao posto que lle coresponda na mesma. Esta convocatoria, as súas bases e contos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida pola Lei 30/1992, de 26 de novembro, de réxime xurídico das administracións públicas e procedemento administrativo común. MODELO DE INSTANCIA D./Dna………………………………………………., maior de idade, con DNI número…………. e domicilio a efectos de notificacións e comunicación en……………………………………….…CP………. localidade…………….…telf. EXPON: I.- Que ten coñecemento da convocatoria publicada para a selección dun/dunha técnico/a de Administración Xeral (funcionario/a interino) segundo as bases publicadas no B. O. P. núm. de data. II.- Que está en posesión de todos e cada un dos requisitos esixidos nas bases de selección. Polo exposto, SOLICITA: Ser admitido ao correspondente proceso selectivo, aportando a estes efectos a documentación que se achega. Lugar e data Asdo.: • Fotocopia compulsada do Documento Nacional de Identidade (Doc nº…….) • Fotocopia compulsada do Título de.(Doc nº…………) Fene,. de. de 2010. Asdo. SR. ALCALDE-PRESIDENTE DO CONCELLO DE FENE (A CORUÑA) Tema 1.- O acto administrativo. Concepto. Elementos. Clases. Requisitos: a motivación e a forma. Tema 2.- A eficacia dos actos administrativos. O principio de autotutela declarativo. Condicións. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 3.- A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión dos actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación dos actos. A rectificación de erros materiais ou de feitos. Tema 4.- Clases de interesados no procedemento. Dereitos dos administrados. O Rexistro de documentos. Termos e prazos. Tema 5.- Fases do procedemento administrativo: Iniciación do procedemento administrativo, Ordenación. Instrución: intervención dos interesados. Tema 6.- Remate do procedemento. A obriga de resolver. Contido da resolución expresa: principios de congruencia e de no agravamento da situación inicial. O remate convencional. A falta de resolución expresa: o réxime do silencio administrativo. O desestimento e a renuncia. A caducidade. Tema 7.- Recursos administrativos: principios xerais. Actos susceptible de recurso administrativo. Regras xerais de tramitación dos recursos administrativos. Clases de recursos. As reclamacións administrativas previas ao exercicio de accións civís e laborais. As reclamacións económico-administrativas. Procedementos substitutivos dos recursos administrativos: conciliación, mediación e arbitraxe. Tema 8.- A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Procedementos especiais. Tema 9.- A responsabilidade da Administración Pública: caracteres. Os presupostos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 10.- A potestade regulamentaria das entidades locais: Regulamentos e Ordenanzas. Procedemento de elaboración. O Regulamento Orgánico. Os Bandos. Tema 11.- O Municipio: concepto e elementos. O termo municipal: o problema da planta municipal. Alteracións dos termos municipais. Lexislación básica e lexislación autonómica. Tema 12.- O Municipio: A poboación municipal. O Padrón de habitantes. O estatuto dos veciños. Dereitos dos estranxeiros. Tema 13.- A organización municipal. Órganos necesarios e complementarios. Os grupos políticos. A participación veciñal na xestión municipal. O concello aberto. Outros réximes especiais. Tema 14.- As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos. Tema 15.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos. Tema 16.- Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 17.- A función pública local (I). Clases de empregados públicos locais. Os instrumentos de organización do persoal. O funcionarios con habilitación de carácter nacional. Subescalas, categorías e funcións. Selección e provisión. Peculiaridades do seu réxime xurídico. Os funcionarios propios das Corporacións locais. O persoal laboral ao servizo das Entidades locais. O persoal eventual. Tema 18.- A función pública local (II): Dereitos, deberes e situacións administrativas. Dereitos económicos e Seguridade Social. Negociación colectiva. Réxime de incompatibilidades. Tema 1.- A organización administrativa do urbanismo. Competencias do Estado, das Comunidades Autónomas e das Entidades Locais. Tema 2.- O Real decreto lexislativo 2/2008, de 20 de xuño, polo que se aproba o Texto refundido da lei do Solo. Tema 3.- A Lei 9/2002 de ordenación urbanística e protección do medio rural de Galicia coas modificacións derivadas da lei 15/2004. Principios e disposicións xerais. Clasificación do solo. Tema 4.- Réxime do solo urbano e réxime do solo urbanizable Tema 5.- Réxime do solo de núcleo rural. Tema 6.- Réxime do solo rústico. Tema 7.- Clases de instrumentos de ordenación e natureza. Tema 8- Plan xeral de ordenación municipal: Obxecto, determinacións e documentación. Procedemento de elaboración e aprobación. Tema 9.- O planeamento de desenvolvemento (I): Plans parciais, Plans de sectorización, Plans especiais e Estudos de detalle. Clases e réxime xurídico. Tema 10.- O planeamento de desenvolvemento (II): Elaboración e aprobación. Competencia e procedemento. Tema 11.- Vixencia e revisión dos plans. Efectos de aprobación dos plans. Tema 12.- A xestión urbanística. Distribución de cargas e beneficios. Os polígonos. Tema 13.- Os sistemas de actuación: Sistema de cooperación. Sistema de expropiación Tema 14.- Os sistemas de actuación indirectos: compensación, concerto e concesión de obras urbanizables. Tema 15.- Obtención de terreos de sistemas xerais e dotacións públicas. Tema 16.- As licenzas urbanísticas: Concepto. Actos suxeitos a licenza. Procedemento de outorgamento. Caducidade. Actos promovidos polas Administracións Públicas. O silencio administrativo no procedemento de outorgamento de licenzas urbanísticas e de actividades. Tema 17.- O deber de conservación dos inmobles. As ordes de execución. A declaración de ruina. Tema 18.- As parcelacións urbanísticas. Os proxectos de urbanización. Tema 19.- Disciplina urbanística: Inspección urbanística. Protección da legalidade urbanística. Tema 20.- Disciplina urbanística: Infraccións e sancións: Definición. Tipificación. Prescripción. Persoas responsables. Sancións. Órganos competentes. Procedemento. Tema 21.- Os convenios urbanísticos. Tema 22.- Licenzas de apertura de establecementos ou funcionamento de actividades. A súa relación coas licenzas de obras. Procedemento. O Decreto 133/2008, de 12 de xuño polo que se regula a avaliación da incidencia ambiental. Aspectos xerais. O Regulamento xeral de policía, espectáculos públicos e actividades recreativas. Tema 23.- Aspectos urbanísticos na normativa sobre patrimonio histórico, estradas, transportes, comunicacións e augas. Tema 24.- Aspectos urbanísticos na lexislación de Costas. Tema 25.- Delitos relativos á ordenación do territorio e a protección do patrimonio histórico e medio ambiente. Tema 26.- Os contratos do Sector Público. Disposicións xerais da Lei de Contratos do Sector Público. Delimitaciòn dos tipos contractuais. Contratos suxeitos a regulación harmonizada. Contratos administrativos e contratos privados. Tema 27.- Configuración xeral da contratación do sector público e elementos estructurais dos contratos. Racionalidade e consistencia da contratación do sector público. A liberdade de pactos e contido mínimo dos contrato. Réxime de invalidez dos contratos. Réxime especial de revisión de decisión en mateira de contratación e medios alternativos de resolución de conflictos. Tema 28.-Partes do contrato. Órganos de contratación. Capacidade e solvencia do empresario. Obxecto, prezo e contía do contrato. Revisión de prezos nos contratos das Administracións Públicas. Garantías esixibles na contratación do sector público. Tema 29.-Preparación dos contratos. Expediente de contratación. Pregos de cláusulas administrativas e de prescripcións técnicas. Actuacións preparatorias do contrato de obras. Actuacións preparatorias do contrato de concesión de obra pública. Actuacións preparatorias do contrato de xestión de servizos públicos. Actuacións preparatorias dos contratos de colaboración entre o sector público e o sector privado. Tema 30.-Adxudicación dos contratos. Normas xerais. Procedemento aberto. Procedemento restrinxido. Procedemento negociado. Normas aplicables na adxudicación dos contratos subvencionados. Os contratos menores. Racionalizacaión da contratación: normas xerais; acordos marco; sistemas dinámicos de contratación; centrais de contratación. Tema 31.-Efectos, cumprimento e extinción dos contratos administrativos. Normas xerais. Prerrogativas da Administración pública nos contratos administrativos. Execución dos contratos. Modificación dos contratos. Extinción dos contratos. Cesión dos contratos e subcontratación. Tema 32.-O contrato de obras. O contrato de concesión de obra pública. O contrato de xesión de servizos públicos, o contrato de suministros. O contrato de servizos. Tema 33.- Organización administrativa para a xestión da contratación. Órganos competentes en materia de contratación: órganos de contratación, órganos de asistencia, órganos consultivos. Rexistros oficiais de licitadores e de empresas clasificadas. Xestión da publicidade contractual por medios electrónicos, informátivos e telemáticos. Normas específicas de contratación das entidades locais. Fene, 11 de febreiro de 2010. O ALCALDE Asdo: Iván Puentes Rivera.